钦定古今图书集成/理学汇编/文学典/第116卷 > 梅巨儒
## 钦定古今图书集成/理学汇编/文学典/第116卷 > 梅巨儒

按《宣城县志》：“巨儒，字谀闻，孝廉士学子。生八月失怙，
五岁就外傅。受书，强记不忘年，舞象补诸生，试辄高
等，为艺林所推，寻弃制。举业尽出藏书读之，乃上愬
羲、轩，下迄近代。仿司马文正公《通鉴目录》、邵子《皇极
经世》编年体，博蒐慎讨，举要订伪，为《史鉴大事录》一
书。又著《左传发明》，以正定诸家义例。他撰述古文辞”
诗歌百馀卷。所居环树以梅，吟啸其中，泊如也。当其
下帷，精思则累砱筑户仅于牖，通饮食，每经时月
或岁除，家人陈设毕乃出。事孀母尤极诚孝，生平无
疾言遽色，虽臧获有过，不加谴责。尝捐金为邻人赎
罪，免其鬻妻。